Subject: Vs: Kutse töörühmas osalemiseks
From: "Liana Petrova" <[email-masked]>
To: "TA Info" <[email-masked]>
Cc: "Kairi Ruhno" <[email-masked]>
Date: Mon, 19 Jan 2026 11:18:14 +0200

Tere!

Annan teada, et tervishoiusüsteemi esindaja on leitud. Vabandan võimalike
ebamugavuste pärast.

Lugupidamisega

Liana Petrova
juhtivspetsialist

üldosakond
Sotsiaalkindlustusamet
___________________________

53028997

 <http://www.sotsiaalkindlustusamet.ee/> www.sotsiaalkindlustusamet.ee

See kiri ja manused võivad olla konfidentsiaalsed. Kui olete saanud kirja
eksikombel, ei tohi te selle alusel midagi ette võtta ega seda levitada.
Palun teavitage kirja saatjat eksitusest ning kustutage kiri.

Saatja: Liana Petrova
Saatmisaeg: neljapäev, 15. jaanuar 2026 17:09
Adressaat: [email-masked]' <[email-masked]>
Koopia: Kairi Ruhno <[email-masked]>
Teema: Kutse töörühmas osalemiseks
Tähtsus: Kõrge

Austatud Terviseameti esindaja

Sotsiaalkindlustusamet on ESF TAT „Laste ja perede toetamine“ raames 2024.
aastal alustanud raskete tagajärgedega lõppenud lastekaitsejuhtumite
valdkondade ülese tagantjärele analüüsimise mudeli ja metoodika
väljatöötamist. Raskete tagajärgedega lõppenud lastekaitsejuhtumiks loeme
antud kontekstis juhtumeid, kus laps on väärkohtlemise, hooletusse jätmise
või suitsiidi (katse) tagajärjel hospitaliseeritud või surnud või teda on
seksuaalselt väärkoheldud. Soovime Eestis luua selliste juhtumite
ennetamiseks analüüsimudeli ja -metoodika, mis vaatab juhtumile
tagantjärele sügavamalt sisse, kaasates kõiki lapse juhtumiga töötanud
organisatsioone ja inimesi, tuvastada juhtumit edasi viinud tugevused ning
raske lõpu tinginud kitsaskohad. Analüüsi eesmärgiks on juhtumitest
õppida, parendada analüüsiga tuvastatud kitsaskohad ning tugevdada
erinevate lapsega töötavate organisatsioonide omavahelist koostööd, et
vähendada juhtumeid, mis lõppevad eelnimetatud raskete tagajärgedega.
Arvestades, et tulevane metoodika on keskendunud valdkondade ülesele
koostööle, on oluline, et ka selle väljatöötamise ja testimise juures on
inimesed, kes oskavad anda sisendit just oma valdkonnast lähtuvalt.

Analüüsimetoodika arendamiseks moodustati 19.02.2025 töörühm
poliitikakujundajatest ja praktikutest. Esialgse plaani järgi pidi töörühm
eelmise aasta lõpuks katsetama analüüsimetoodikat ühe juhtumi puhul, kuid
töörühma juhi vahetuse tõttu ei õnnestunud seda teostada, mistõttu
jätkatakse töörühma kohtumistega ka 2026 I poolaastal, et töörühma
eesmärgid saaksid saavutatud. Üks töörühma liikmetest, kes ei saa 2026.
aastal töörühma tööga jätkata, on Sotsiaalministeeriumi tervishoiuteenuste
osakonna nõunik. Seega soovime töörühma kutsuda inimest, kellele on
järgnevad ootused: töörühmas osaleja omaks ülevaadet tervishoiusüsteemi
(sh perearstid, psühhiaatria) toimimise kohta, oskab kaasa rääkida
tervishoiu koostöövõimaluste kohta raskete juhtumite ennetamiseks.
Töörühma jaoks on tervisevaldkonna vaade väga oluline, mistõttu oleks
vaja, et tervisevaldkonna asjatundja oleks töörühmas alaliselt kohal ja
põhjuseks on nt ühe lapse surmaga lõppenud juhtum, mis oli ka tegelikult
üheks ajendiks, miks sellist tagantjärgi analüüsimetoodikat üldse
tahetakse luua:
<https://www.err.ee/1608534886/lapse-ravita-jatnud-ema-laheb-kaheksaks-aas
taks-vangi> Lapse ravita jätnud ema läheb kaheksaks aastaks vangi | Eesti
| ERR

Arvestades meie soovi saada töörühma liikmeks tervishoiusüsteemi vaadet,
siis kutsume Terviseameti esindajat osalema töörühmas. Igaks juhuks
täpsustan, et meie ootus on tervishoiuvaldkonna vastu ehk me ei oota Teie
poolt KOV või lastekaitsealaste teadmistega inimest, kuna see valdkond on
juba töörühmas kaetud. Töörühma liikme ülesandeks on kohtumise ajal mõelda
ja tuua kaasa kogemused oma valdkonnast ning vajadusel enne kohtumist
tutvuda ette saadetud materjalidega. Allpool saate tutvuda 2026. aasta
kohtumiste orienteeruva plaaniga:

*	Jaanuaris hakkame kokku panema analüüsi metoodikat;
*	Veebruaris tuleb otsustada, kas metoodika katsetamiseks võtta:
päris juhtum; juhtum lasteabi uuringust või väljamõeldud juhtum.
Otsustamiseks kaasame juristi, lasteabi ja andmekaitse esindajaid - kulub
terve kohtumine;
*	Seejärel liigume metoodika katsetamiseni, selleks oleks vähemalt 2
kohtumist vaja - tegeleme märtsis ja aprillis;
*	Vaja on teha rahaline kalkulatsioon (kui palju tunde võtab ühe
juhtumi analüüsimine aega, mis maksab töötund jne) - tundub, et sellele
kulub samuti terve kohtumine ja see oleks siis eeldatavasti viimane
kohtumine, mis praeguse plaani kohaselt toimub mais.

Töörühm kohtub korra kuus, kestusega 2 tundi, seega eelduslik ajakulu
töörühmas osalemiseks on kuni 4-5 tundi ühes kuus. 2026. aastal on
kohtumised planeeritud kuni maikuuni, iga kuu neljandal kolmapäeval:
28.01.2026; 25.02.2026; 25.03.2026; 22.04.2026; 27.05.2026 kell
11.00-13.00. Osalemiseks on 2 võimalust: tulla Sotsiaalkindlustusametisse
(aadress Paldiski mnt 80, Tallinn) või osaleda veebi (MS Teams'i)
vahendusel. Palun Teil esimesel võimalusel või hiljemalt 20.01.2026
e-posti aadressile  <mailto:[email-masked]>
[email-masked] anda teada, kas Terviseameti
esindajal on võimalik töörühmas osaleda.

Lugupidamisega

Liana Petrova
juhtivspetsialist

üldosakond
Sotsiaalkindlustusamet
___________________________

53028997

 <http://www.sotsiaalkindlustusamet.ee/> www.sotsiaalkindlustusamet.ee

See kiri ja manused võivad olla konfidentsiaalsed. Kui olete saanud kirja
eksikombel, ei tohi te selle alusel midagi ette võtta ega seda levitada.
Palun teavitage kirja saatjat eksitusest ning kustutage kiri.